
Iepirkuma LVC 2026/38/AC
piegādātājiem



Par iepirkuma LVC 2026/38/AC nolikumu
“Valsts reģionālā autoceļa P58 Viļāni – Preiļi – Špoģi posma 38,52-46,14 km pārbūve” 

Jautājums Nr. 5
Lūdzam precizēt satiksmes intensitāti - Tāmē norādīts AADTj,pievestā: >3500; AADTj,kravas: 101-500. Pievienojumu sarakstos AADTj,pievestā: ≤500; AADTj,kravas: ≤100.
Atbilde uz jautājumu Nr. 5
Norādām, ka tāmē uzrādītie AADTj attiecas uz pamattrasi. Pārējām segas konstrukcijām AADTj atrodami projektā uzrādītajos sarakstos. AADTj atbilstoši sarakstiem:
· pamattrasei: 		AADTj, kravas 101-500; AADTj, pievestā >3500;
· pievienojumiem: 		AADTj, kravas ≤100; AADTj, pievestā ≤500.

Jautājums Nr. 6
Iepazīstoties ar Pasūtītāja 23.07.2026. sniegto atbildi uz jautājumu par drenāžas tīklu tehnisko risinājumu, kā arī atkārtoti izvērtējot iepirkuma dokumentāciju, konstatējams, ka dokumentācijā ir sniegta daļēja informācija par drenāžas tīkliem.
Proti, 2. sējuma “Specifikācijas” sadaļā 11.17 “Drenāžu tīklu saraksts” ir norādīti drenāžas cauruļu diametri, garenslīpumi, garumi, kā arī ietekas un iztekas augstuma atzīmes. Savukārt sadaļā 11.18 “Kolektoru un aku saraksts” ir norādītas aku atrašanās vietas, aku diametri un aku tips, piemēram, uztvērējaka vai skataka. 
Vienlaikus sadaļā 11.18 nav norādīti konkrēto aku projektētie augstumi vai dziļumi. Tāpat nav norādītas katras konkrētās akas pienākošo un izejošo cauruļvadu pieslēgumu augstuma atzīmes pašā akas mezglā, kas nepieciešamas rūpnieciski ražotu polimēra aku komplektācijas noteikšanai.
Norādām, ka Pasūtītājs iepriekšējā atbildē ir precizējis, ka darbu apjomu sarakstā paredzētās skatakas ir izbūvējamas no polimēru materiāla. Līdz ar to tās ir rūpnieciski ražotas akas, kuru izmaksas ir tieši atkarīgas no konkrētiem tehniskajiem parametriem — akas diametra, kopējā augstuma, pieslēgumu skaita, pieslēgumu diametriem un pieslēgumu augstuma atzīmēm.
Papildus norādām, ka sadaļas 11.18 piezīmēs ir minēts, ka “akas augstums norādīts kopā ar nosēddaļu”, tomēr pašā aku sarakstā aku augstumi nav norādīti. 
Ievērojot to, ka būvdarbu izmaksas tieši ietekmē raukšanas dziļums, zemes darbu apjoms un aku elementu augstumi, kā arī to, ka atbildē minētā faktiskās situācijas precizēšana dabā piedāvājuma sagatavošanas laikā neuzliek un nevar uzlikt pretendentam par pienākumu veikt ģeodēziskos mērījumus visā trasē pirms līguma slēgšanas:
Ņemot vērā, ka minētā informācija ir būvprojekta sastāvdaļa un tai būtu jābūt projektētāja, līdz ar to arī Pasūtītāja, rīcībā, lūdzam Pasūtītāju:
Publicēt drenāžas tīklu pozīciju/aku sarakstu ar norādītām aku virsmas/vāku atzīmēm (m v.j.l.) un aku dibena atzīmēm, vai
Publicēt drenāžas tīklu garenprofilu rasējumus, kuros redzams esošais un projektētais zemes līmenis un aku sasaiste,
Minētā informācija ir nepieciešama, lai pretendenti varētu korekti noteikt rūpnieciski ražoto polimēra aku komplektāciju, aprēķināt materiālu un izbūves izmaksas, kā arī sagatavot savstarpēji salīdzināmus finanšu piedāvājumus.
Atbilde uz jautājumu Nr. 6
Skaidrojam, ka būvprojekta 2. sējuma “Specifikācijas” 11.18 sadaļā “Kolektoru un aku saraksts” ir norādīts, ka minimālais nosēddaļas dziļums polimēra akai – 20 cm, dzelzsbetona akai – 40 cm, kā arī maksimālais aku grodu izvirzījums virs esošā reljefa nedrīkst pārsniegt 20 cm.
TS-CD-3 rasējumos “Garenprofils” ir uzrādītas projektētās drenāžas, tāpat arī būvprojekta 2. sējuma “Specifikācijas” 11.17 sadaļā “Drenāžas tīklu saraksts” ir uzrādītas drenāžu augstumu atzīmes.
Ņemot vērā iepriekš minēto par aku nosēddaļas dziļumu, aku izvirzījumu virs esošā reljefa, grāvju augstumu atzīmēm, projektētā ceļa augstumu atzīmēm, esošā reljefa augstumu atzīmēm, jebkurai akai ir iespējams aprēķināt nepieciešamo augstumu. Tāpat rasējumos ir redzams pievienojumu skaits pie akām, ir iespējams aprēķināt pievienojumu augstumu, zemes darbu apjomus utt. Līdz ar to visa nepieciešamā informācija, lai pretendents sagatavotu piedāvājumu, ir atrodama projekta materiālos.

